kalixlouiis/myanmar-wikipedia-corpus huggingface dataset:
ဇာတ်ရုံအောက်ဘက်ရှိ မန်ချက်စတာဗစ်တိုးရီးယား ဘူတာရုံကို လူရှင်းလင်းပြီး၊ ပိတ်ပစ်ကာ ပြေးဆွဲခြင်း ရပ်လိုက်သည်။
နောက်တစ်နေ့အထိလည်း ဗစ်တိုးရီးယားဘူတာရုံသည် ပိတ်ထားတုန်းပင်။
ထရက်ဖို့စင်တာနှင့် အန်းဒေးစင်တာ ဈေးဝယ်စင်တာတို့မှာလည်း သံသယဖြစ်ဖွယ် အထုပ် တွေ့၍ အချိန်ခဏတာ လူများ ရှင်းလင်းခဲ့ရသည် ဆိုသည်။
၂၄ မေ၊ ဗုဒ္ဓဟူး၌ ဘီဘီစီ ၅ ရေဒီယို စတူဒီယိုသည် လိုက်ဖ်လွှင့်နေစဉ် ၂ နာရီ၌ လူများ ရှင်းလင်းခဲ့ရသလို၊ မန်ချက်စတာလေဆိပ် အပေါက် ၁ ၌ ထွက်ခါနီး လေယာဉ်သည်လည်း ပြန်ဆင်းခဲ့ရသည်။
ဆယ်လ်ဖို့ တက္ကသိုလ်အဆောက်အဦတစ်လုံး၌လည်း ညနေ ၄ နာရီခန့်က ရုတ်ရုတ်သဲသဲ ကလေး ဖြစ်လိုက်သည်။
မန်ချက်စတာ အကြီးတန်းရဲအရာရှိများ ကိုဘရာအစည်းအဝေးအပြီးတွင်၊ အီယန် ဟော့ပကင်း၊ ဝန်ကြီးချုပ် သီရဆာ မေးတို့က ယူကေ၏ အကြမ်းဖက် အခြိမ်းခြောက်ခံရသည် အဆင့်ကို အရေးကြီးဆုံးသို့ တိုးမြှင့်လိုက်သည်။
အော်ပရေးရှင်း တင်ပါရာကို ပထမဆုံးအကြိမ် အသက်ဝင်စေပြီး၊ နိုင်ငံတဝန်း ကာကွယ်ရန် စစ်သား ၅၀၀၀ အထက်ကို လက်နက်ကိုင်ရဲတပ်ဖွဲ့သို့ ထပ်မံအင်အား ဖြည့်လိုက်သည်။
ပါလီမန်လွှတ်တော်များ ခရီးစဉ်နှင့် ဘာကင်ဟမ်နန်းတော်၌ အစောင့်စစ်သားများ လူချိန်းခြင်းအခမ်းအနားကို နောက်တစ်နေ့တွင် ဖျက်သိမ်းလိုက်သည်။
ဒေါင်းနင်းလမ်းနှင့် လန်ဒန်ရှိ အခြား အစိုးရအဆောက်အဦများကို စောင့်ကြပ်ရန် စစ်သားများ ချထားသည်။
တုံ့ပြန်မှုများ ပြည်တွင်း ဝန်ကြီးချုပ် သီရဆာ မေးနှင့် အတိုက်အခံခေါင်းဆောင် ဂျယ်ရမီ ကောဘင်က ဗုံးခွဲမှုကို ရှုံ့ချလိုက်ပြီး၊ နစ်နာသူများကို ဘုရင်မကြီးက ဝမ်းနည်းကြောင်း ထုတ်ပြောသည်။
တိုက်ခိုက်မှုအပြီး နောက်နှစ်ရက်ကြာ နိုင်ငံရေးပါတီအားလုံးသည် အထွေထွေရွေးကောက်ပွဲ မဲဆွယ်ခြင်းကို ရွှေ့ဆိုင်းကြသည်။
မန်ချက်စတာကြီး မြို့တော်ဝန် ဘန်းဟမ်က တိုက်ခိုက်မှုကို 'မကောင်းဆိုးဝါး'ဟု ခေါ်ပြီး၊ နောက်တစ်နေ့ညတွင် အဲလဘတ်ရင်ပြင်တွင် ကင်းစောင့်ပြီး နှိုးကြားမှု ရှိရမည်ဟု ကြေညာသည်။
ဘန်းဟမ်၊ ကောဘင်၊ အောက်လွှတ်တော်အမတ် ဂျွန် ဘားကောင်းနှင့် ပြည်ထဲရေးဝန်ကြီး အမ်ဘာ ရုဒ်တို့ တက်ရောက်ခဲ့ကြသည်။
လန်ဒန်မြို့တော်ဝန် ဆဒက် ခန်းက သူ့၏ ဆိုရှယ်မီဒီယာအကောင့်တွင် ရေးသားသော စာထဲ၌ တိုက်ခိုက်မှုကို ရှုံ့ချထားသည်။
ပြည်ပ ရိုမေးနီးယား၊ အဇာဘိုင်ဂျန်၊ ဘယ်လ်ဂျီယံ၊ ကနေဒါ၊ တရုတ်၊ ပြင်သစ်၊ ဂျာမနီ၊ ဂရိ၊ ဟန်ဂေရီ၊ အိန္ဒိယ၊ အီရန်၊ အစ္စရေး၊ ဂျပန်၊ ကင်ညာ၊ မလေးရှား၊ နယ်သာလန်၊ နော်ဝေ၊ ပါလက်စတိုင်း၊ ဖိလစ်ပိုင်၊ ရုရှား၊ စင်္ကာပူ၊ စပိန်၊ ဆွီဒင်နှင့် အမေရိကန်နိုင်ငံများစွာမှ အစိုးရနှင့် ခေါင်းဆောင်များ ကုလသမဂ္ဂ အထွေထွေအတွင်းရေးမှူးချုပ် အန်တိုနီယို ဂူတာရက်စ်၊ ဓနသဟာယ အတွင်းရေးမှူးချုပ် ပတ္ထရစ်ရှာ စကော့တလန်၊ ဥရောပကော်မရှင်အဖွဲ့ ဥက္ကဋ္ဌ ဂျိန်း ကလောက် ဂျန့်ကာ၊ ပုပ်ရဟန်းမင်းကြီး ဖရန့်စစ်၊ နှင့် အစ္စလာမ် ပူးပေါင်းဆောင်ရွက်ရေး အဖွဲ့စည်း အထွေထွေအတွင်းရေးမှူးချုပ်တို့က ဝမ်းနည်းကြောင်း သဝဏ်လွှာ ပေးပို့သည်။
အရီယာနာ ဂရန်ဒီက သူမ၏ တွစ်တာအကောင့်၌ "အသည်းတွေ နက်နက်ရှိုင်းရှိုင်းကို ကွဲပါတယ်၊ ကျမ အရမ်းအရမ်း ဝမ်းနည်းပါတယ်၊ ပြောစရာ စကားလုံး မရှိပါဘူး" ဟု ရေးခဲ့သည်။
သူမ၏ လှည့်လည်ဖျော်ဖြေပွဲကို ရွှေ့ဆိုင်းလိုက်ပြီး၊ ဖလော်ရီဒါရှိ အိမ်သို့ ပြန်သွားခဲ့သည်။
အခြားလည်း ကြည့် ၂၀၁၇ ခုနှစ် စိန့်ပီတာစဘတ်မီသရို ဗုံးပေါက်ကွဲခြင်း ၇ ဇူလိုင် ၂၀၀၅ လန်ဒန် ဗုံးပေါက်မှုများ ဂရင်းဖဲတာဝါ မီးလောင်မှု ကိုးကား Category:၂၀၁၇ အတွင်းရှိ ဗြိတိသျှနိုင်ငံ။
Redirectကမ္ဘာ့ပတ်ဝန်းကျင် ထိန်းသိမ်းရေးနေ့။
ဒုတိယ မဟာရာဇဝင်တော်ကြီး သည် မြန်မာနိုင်ငံ၊ ကုန်းဘောင်ခေတ်တွင် ထွက်ပေါ်ခဲ့သော ဒုတိယမြောက် မြန်မာရာဇဝင်ကျမ်း ဖြစ်သည်။
မှန်နန်း ရာဇဝင် ၏ ဒုတိယအပိုင်းဖြစ်ပြီး ဗြိတိသျှတို့နှင့် ဖြစ်ပွားခဲ့သော စစ်ပွဲနှစ်ခု အပါအဝင် ၁၈၂၁ ခုနှစ်မှ ၁၈၅၄ ခုနှစ်အထိ ဖြစ်ရပ်များ ပါဝင်သည်။
ပုံနှိပ်ခြင်းများ ဒုတိယ ရာဇဝင်ကျမ်းကို ၁၈၆၉ ခုနှစ်တွင် ပထမအကြိမ် ထုတ်ဝေခဲ့သည်။
ယခုအခါ ယင်းကို ကုန်းဘောင်ဆက် ရာဇဝင်၏ ဒုတိယတွဲအနေဖြင့် ထုတ်ဝေထားသည်။
ကုန်းဘောင်ဆက် ရာဇဝင်တွင် အတွဲသုံးတွဲရှိပြီး ပထမတွဲ (၁၇၅၂–၁၈၂၁)၊ ဒုတိယတွဲ (၁၈၂၁–၁၈၅၄)၊ နှင့် တတိယတွဲ (၁၈၅၄–၁၈၈၅) တို့ ဖြစ်သည်။
အကျဉ်းချုပ် ဤရာဇဝင်ကျမ်း ရေးသားခြင်းကို ဒုတိယ အင်္ဂလိပ် - မြန်မာစစ် (၁၈၅၂) အပြီး ၁၅ နှစ်အကြာ ၁၈၆၇ ခုနှစ်တွင် တော်ဝင်သမိုင်း ကော်မရှင် မှ စတင်ခဲ့သည်။
မင်းတုန်းမင်းသည် မှန်နန်းရာဇဝင် အား ပြင်ဆင်ဖြည့်စွက်ရန် အခြား ကော်မရှင်တစ်ခုအား တာဝန်ပေးခဲ့သည်။
ကော်မရှင်တွင် အဖွဲ့ဝင် ၅ ဦး ပါဝင်သည်။
Khin Maung Nyunt 2009: 1 ပထမ အင်္ဂလိပ် - မြန်မာစစ် (၁၈၂၄–၁၈၂၆) မတိုင်မီ ၁၈၂၁ ခုနှစ်တွင် ပထမကော်မရှင်အဖွဲ့ ရပ်နားပြီးနောက် ဒုတိယကော်မရှင်အဖွဲ့အနေဖြင့် ဆိုးရွားသော စစ်ပွဲနှစ်ခုအကြောင်းကို ရေးသားကိုင်တွယ်ခဲ့ရသည်။
ကော်မရှင်သည် ရာဇဝင်ကျမ်းအား ဒုတိယစစ်ပွဲ အပြီး ၁၈၅၄ ခုနှစ်အထိ ဖြည့်စွက်ခဲ့သည်။
လှဘေ၊ ၁၉၈၅၊ စာ ၃၉–၄၀ ဒုတိယရာဇဝင်ကျမ်းတွင် စစ်ပွဲနှစ်ခုအကြောင်းကို အပြည့်အစုံ ထည့်သွင်းရေးသားထားသည်။
ထင်အောင်၊ ၁၉၆၇၊ စာ ၂၅၄ အတွဲ ၁၀ တွဲပါဝင်သော ဒုတိယရာဇဝင်ကျမ်းသည် ၁၈၆၉ ခုနှစ်တွင် အပြီးသတ် ပြီးစီးခဲ့သည်။
Allot et al 1989: 13–14 မှတ်စုများ ကိုးကား Category:မြန်မာရာဇဝင်ကျမ်းများ Category:မြန်မာစာပေ။
မေတ္တာညွန့်ဘူတာသည် ရန်ကုန်မြို့ပတ်ရထားပတ်လမ်းတွင် ပါဝင်သော ဘူတာတစ်ခုဖြစ်သည်။
ရန်ကုန်ဘူတာကြီးမှ စတင်ရေတွက်သော် ၃၆ ခုမြောက် ဘူတာရုံ ဖြစ်ပြီး၊ အပြန်ရေတွက်သော် ၄ ခုမြောက် ဖြစ်သည်။
Glass Palace Chronicle of the kings of Burma သည် ကုန်းဘောင်ခေတ်၏ စံပြုရာဇဝင်ကျမ်း ဖြစ်သော မှန်နန်း ရာဇဝင် ၏ တစ်ခုတည်းသော အင်္ဂလိပ်ဘာသာပြန် ရာဇဝင်ကျမ်း ဖြစ်သည်။
၁၉၂၃ ခုနှစ်တွင် မှန်နန်းရာဇဝင် ကို ဦးဖေမောင်တင် နှင့် ဂေါ်ဒင် လုစ် တို့က အင်္ဂလိပ်ဘာသာသို့ ပြန်ဆိုခဲ့ကြသည်။
အင်္ဂလိပ်အမည်ကိုဂေါ်ဒင် လုစ် မှ ပေးခဲ့ခြင်း ဖြစ်သည်။
George Coedes က "အလောင်းစည်သူ ကွယ်လွန်ပြီးနောက်ပိုင်း ဖြစ်ရပ်များကို အလွန်အမင်း ဖော်ကျူးထားသည်" ဟု ဆိုခဲ့သည်။
ကိုးကား ပြင်ပလင့်ခ်များ The Glass Palace Chronicle of the Kings of Burma: Part III - V - American Council of Learned Societies (ACLS) History E-Book Project. (Requires Athens Access.) Category:မြန်မာရာဇဝင်ကျမ်းများ Category:မြန်မာစာပေ Category:ကုန်းဘောင်ခေတ်။
ကြည့်မြင်တိုင်ဘူတာသည် ရန်ကုန်မြို့ပတ်ရထားပတ်လမ်းတွင် ပါဝင်သော ဘူတာတစ်ခုဖြစ်သည်။
ရန်ကုန်ဘူတာကြီးမှ စတင်ရေတွက်သော် ၈ ခုမြောက် ဘူတာရုံ ဖြစ်ပြီး၊ အပြန်ရေတွက်သော် ၃၂ ခုမြောက် ဖြစ်သည်။
ဧဘိသိက်ပွဲ ကဗျာကို မောင်းထောင်းဦးကျော်လှ ရေးသားခဲ့သည်။
အကြောင်းအရာ ၁၂၃၆ ခုနှစ်တွင် မင်းတုန်းမင်းတရားသည် ရာဇဘိသိက်၊ မုဒ္ဓါဘိသိက်၊ သီရိ၊ ပဝေသနဘိသိက်ခံတော်မူသည့် ဘိသိက်ပွဲအကြောင်းကို ဖွဲ့ဆိုထားသည်။
ဧဘိသိက်ပွဲ သိုက်ငါးတန် ကျမ်းဂန်နှိပ်ပါတဲ့၊ မန်းရိပ်ခိုသေလာတွင်းမတော့၊ မိဓိလာ နေမိမင်းကဲ့သို့၊ သတင်းဆောက်တည်ချုပ်၊ ဥပုဿ်တော် ဆောက်ကာရွက်သူနှင့်၊ စာကျက်သူ ကလျာဏတွေပြင်၊ တာပသသရှင်ရဟန်းတို့ကို၊ လှူဒါန်းကာပဏာလှုံ၍၊ ဓမ္မာရုံပတ်လည်ဝိုင်းမိအောင်၊ ရပ်တိုင်းတွင်ကုသိုလ်ပြုပေတဲ့၊ လောင်းကျွတ်ဆုမုံ၊ ပွင့်လျာ။
မဟေသီ ဒေဝီနတ်ကယ်နှင့်၊ မှူးမတ်တွေဗိုလ်ခြေအုံရ၊ နွေနယုန် မေဓုန်ရက်တွင်မှ၊ နန်းဆက်တော်ရှည်အဓွန့်၊ အညွန့်ထပ်ပွားစေဖို့၊ သိကြားကလက်ယာ၊ ဗြဟ္မာကလက်ဝဲ။
သာရမဏ်ကပ္ပါ၊ သုမေဓာဗျာဒိတ်ပွဲမတော့၊ ငရဲတိုင်အဝီစိ မချိသူ အပူအေးရသတဲ့၊ နောင်လေးထွေသစ္စာမှန်တဲ့၊ ရာနန်းပိုင် ရွှေဘုံစံမတော့၊ နိယတံ မဟုတ်ငြားသော်လဲ၊ နုငါးရာပါတန်ကောင်းပေငဲ့၊ အလောင်းတော် တဆူမို့၊ သေသင့်သူလူမရှိစေနှင့်၊ ဇီဝိတံသက်ဒါန၊ ရာဇရာမှပေးနိုင်သတဲ့၊ ပူဆွေးကာ စိတ်ပင်ပန်းသူတို့၊ ထောင်တန်းမနေလျှင်းရအောင်၊ ခြေကျင်းဖြုတ်ကာချွတ်ပါလို့၊ ခွင့်သာအောင် ဖွင့်ကာလွှတ်စေဟု၊ ရာဝတ်တော် ရှောင်ပယ်လွှဲသော်ကြောင့်၊ ငရဲတိုင် အဝီစိ၊ မချိသူ အပူအေးပါလိမ့်၊ မုလေးခိုင်အောင်သပြေနှင့်၊ ရာဇဘွေပလ္လင်ပေါ်၊ ရေယာဉ်တော် စံပျော်ပါးသော်ကြောင့်၊ လှော်ကားတွေကုဋေသောင်းငဲ့ပြင်၊ ရေကြောင်းစံ ဖောင်ကရဝိက်ကယ်နှင့်၊ ဖြူရိပ်စံ ပဲ့တင်ဟိန်းလှအောင်၊ စည်ဆော်ကာ ပြည်တော်သိမ်းချေပေါ့၊ သည်ကိန်းကို သည်လိုအဖြစ်ကိုဖြင့်၊ သည်ခေတ်သည်ခါကြုံရ၊ ရတနာပုံ မန်းတောင်ရိပ်မှာ၊ ဧဘိသိက်ပွဲ။
ဦးကျော်လှ သံချို (သိုက်ဝင်) ကဗျာကို မောင်းထောင်းဦးကျော်လှ ရေးသားခဲ့သည်။
ဦးကျော်လှ သံချို (သိုက်ဝင်) ငါးမာန်အောင် ဘဂဝါရှင်၏၊ ငါးထောင့်သာသနာတွင်၊ တဝက်ကျော်ချိန်နီးပြီမို့၊ အထက်ပေါ် ဝတိန်ထီးရယ်က၊ အရှိန်ကြီးပါတဲ့ သိကြားသာသနာ၊ ဘုရားမှာပါတဲ့၊ ရွှေသိုက်ကျမ်း။
နှစ်ကောဇာ သုံးရာက စွန်းပြန်တော့၊ ဓာတ်ကောလီ သုံးဆယ်ယွန်းကာမှ၊ ထွန်းသပ − ပါပထိုအခါ၌၊ ပျိုကညာဖျက်ကိန်းနှင့်၊ မယိမ်းပ ကြုံပြန်လာ၍၊ ဒဂုံဟံသာ ကျေးမှာလ၊ လောဟိတံ ချောင်းရေသွေးရယ်က၊ ရင်လေးဖွယ်ငြစ်အစုတ် − ရှစ်ဆုပ်ခေါ်၊ ဝက်တောင်ကူးလိမ့်မတဲ့၊ ဉာဏ်ထူးသူ ပေါင်းသဟာယတို့ရယ်၊ လောင်းရာမ ဗုဒ္ဓရာဇာဟာလေ၊ မုချလာမှမလွဲပါဘူး၊ သက္ကရာဇ် တွက်စစ်ကာ နွှဲလို်က်တော့၊ မလွဲပ ထောင်သုံးရာ၊ သုံးဆယ့်သုံးတွင်မှ၊ ရွှင်ပြုံးရာ ကောင်းကျိုးအထွေထွေနှင့်၊ ဒေါင်းအိုးဝေ မြည်သံချိုလို့မို့၊ ပိုမိုမြန်မာ အတွင်းမှာဖြင့်၊ သာသနာလင်းစေဖို့၊ ဒို့ပလ္လင် ဒို့ဘုရင်ရွှေနန်း။
မျိုးမြန်မာ ကိုးစရာရတနာ ထုံးရယ်နှင့်၊ ရွှင်ပြုံးကာ ပဉ္စသီငဲ့ပြင်၊ အဌင်္ဂီသီလ မယိမ်းကြစေနှင့်၊ စောင့်ထိန်းကာ မျှော်သာအစဉ် မြှော်ကြတော့၊ အပေါ်လာခင် ဘေးအကြမ်း၊ အေးချမ်းလိမ့်မလွဲ။
ဂေါ်ယာနော် အနောက်ကျွန်းဆီသို့၊ ဖလ်နေဝန်းယွန်းချိန်အခါမို့၊ ထွန်းသိင်္ခါ မြန်မာဘွယ်တို့ရယ်၊ မှန်စွာသနားလျှင်၊ တိုင်းပြည်ကို အထွေထွေမခွဲကြပါနှင့်၊ ဗုဒ္ဓဘာသာ သမ္မာအယူမြဲပါလို့၊ မနုဿမှန်စွာ မြန်မာလူခပဲတို့ရယ်၊ အားခဲကာ မြတ်ဘုရားကိုလ၊ ဝတ်တွားကာ ဦးတော်တင်င၊ ဖူးမြော်လင် ကပ်သုံးဖြာအမှန်ကျော်လို့ရယ်၊ မြော်ဆင်ခြင်ပညာနှင့်၊ သူတော်အပေါင်းတို့မှာ၊ ကောင်းမည့်ခေတ်ပဲ။
ဤကဗျာကို မောင်းထောင် ဦးသုဒဿနထံမှ ရခဲ့သည်။
ကဗျာအချိုးများမမှန်တော့ပေ။
အတော် မှားယွင်းနေသည်။
နေစကြဝဠာပြင်ပဂြိုဟ် () (, ) ဆိုသည်မှာ မိမိတို့ နေစကြဝဠာ၏ အပြင်ဘက်မှ ကြယ်အား လှည့်ပတ်နေသည့် ဂြိုဟ်ကို ဆိုလိုသည်။
ပထမဆုံး ရှာဖွေတွေ့ရှိခဲ့သည့် နေစကြဝဠာပြင်ပဂြိုဟ်မှာ ၁၉၈၈ ခုနှစ်တွင် ဖြစ်သည်။
သို့သော်လည်း အတည်ပြုနိုင်သော ပထမဆုံးဂြိုဟ်မှာ ၁၉၉၂ ခုနှစ်တွင် ရှာဖွေတွေ့ရှိခဲ့ခြင်းဖြစ်သည်။
ယင်းကတည်းက ၂၀၁၇ ခုနှစ် မေလ ၁ ရက်နေ့အထိ အတည်ပြု ခြေရာခံမိသည့် ကြယ်စနစ်ပေါင်း ၂၇၀၂ ထဲမှ ဂြိုဟ်အစင်းပေါင်း ၃၆၀၈ ရှိသည်ဟုဆိုသည်။
High Accuracy Radial Velocity Planet Searcher အဖွဲ့က နေစကြဝဠာပြင်ပဂြိုဟ်ပေါင်း ၁၀၀ ခန့် တွေ့ရှိခဲ့ပြီး ကပ်ပလာ အာကာသယာဉ်က ၂ သောင်းကျော် တွေ့ရှိခဲ့သည်။
ကပ်ပလာမှ မှားယွင်းနိုင်သော နေစကြဝဠာပြင်ပဂြိုဟ်အစင်းရေပေါင်း သောင်းဂဏန်းအချို့ကိုလည်း ရှာဖွေတွေ့ရှိခဲ့သေးသည်။
ပျမ်းမျှအားဖြင့် ကြယ်တစ်စင်းလျင် အနည်းဆုံး ဂြိုဟ်တစ်စင်းနှုန်းဖြစ်သည်။
နေနှင့်တူသောကြယ် ၅ စင်းလျင် ၁ စင်းနှုန်း သက်ရှိများရှင်သန်နိုင်သောဂြိုဟ်တစ်ခု ရှိနိုင်လေသည်။
နဂါးငွေ့တန်း ဂယ်လက်ဆီ၌ ကြယ်ပေါင်း ၂၀၀ ဘီလီယံရှိသည်ဟု ယူဆပါကကြယ်ပေါင်း ၂၀၀ ဘီလီယံရှိသည့် နဂါးငွေ့တန်း ဂလက်ဆီ၌ ၄ ပုံ ၁ ပုံသည် နေနှင့်တူသော ကြယ်များဖြစ်ပေသည်။
ဂလက်ဆီတွင် ပါဝင်သော ကြယ်အရေတွက်အား အတိကျ မသိရပေ။
သို့သော် ကြယ်ပေါင်း ၂၀၀ ဘီလီယံရှိသည့်အနက် နေနှင့်တူသောကြယ်ပေါင်း ၅၀ ဘီလီယံ ရှိနိုင်ပေရာ ၁၁ ဘီလီယံသည် ကမ္ဘာမြေကဲ့သို့ သက်ရှိများ ရှင်သန်နိုင်သောဇုန်အတွင်း တည်ရှိနိုင်လေသည်။
ကြယ်ပုနီများကို ထည့်သွင်းပါက ၄၀ ဘီလီယံအထိ တိုးပွားလာမည်ဖြစ်သည်။
အကယ်၍ ကြယ်ပုနီများကိုပါ ထည့်သွင်းလျင် နဂါးငွေ့တန်းတွင် ဂိုလ်းဒီလော့ဇုန်အတွင်းရှိ ကမ္ဘာမြေနှင့်တူသောဂြိုဟ်ပေါင်း ၄၀ ဘီလီယံအထိ ရှိနိုင်သည်ဟု အဆိုပြုထားသည်။
နေစကြဝဠာပြင်ပဂြိုဟ်အမျိုးမျိုးရှိရာ အချို့က ဂျူပီတာဂြိုဟ်အရွယ်အစား၊ ယင်းထက် ကြီးသောဂြိုဟ်၊ လကမ္ဘာထက် ၂ ဆကြီးသောဂြိုဟ် စသည်ဖြင့် ရှိလေသည်။
အချို့သောဂြိုဟ်များသည် မိခင်ကြယ်နှင့် နီးကပ်စွာ လှည့်ပတ်နေပြီး တစ်ပတ်ပြည့်ရန် နာရီအနည်းငယ်ခန့်သာ ကြာမြင့်သည်။
အချို့မှာ မိခင်ကြယ်အား တစ်ပတ်လှည့်ပတ်မိရန် နှစ်ထောင်ချီ၍ ကြာမြင့်သည်။
ခြေရာခံမိသော နေစကြဝဠာပြင်ပဂြိူဟ်များသည် နဂါးငွေ့တန်း ဂလက်ဆီအတွင်း ဖြစ်သည်။
သို့သော် နဂါးငွေ့တန်းအလွန်မှ ဂြိုဟ်များအားလည်း ခြေရာခံမိရန် ဖြစ်နိုင်ခြေ ရှိလေသည်။
အနီးဆုံး နေစကြဝဠာပြင်ပဂြိုဟ်မှာ နေနှင့်အနီးဆုံးကြယ် ပရိုဆီမာ စင်တောရိကြယ်အား လှည့်ပတ်နေသည့် ကမ္ဘာမြေမှ အလင်းနှစ် ၄.၂ ကွာဝေးသော ပရိုဆီမာ စင်တောရိ ဘီ ဖြစ်သည်။
နေစကြဝဠာပြင်ပဂြိုဟ်များနှင့် မတူဘဲ အချို့သော လေလွင့်ဂြိုဟ်များသည် မည်သည့်ကြယ်ကိုမျှ လှည့်ပတ်နေခြင်းမရှိပေ။
Neil deGrasse Tyson ၏ Cosmos: A Spacetime Odyssey ထဲကအရ နဂါးငွေ့တန်းတွင် လေလွင့်ဂြိုဟ်ပေါင်း ဘီလီယံကျော်ရှိသည်ဟု ဆိုသည်။
Neil deGrasse Tyson in Cosmos: A Spacetime Odyssey as referred to by National Geographic estimates 700 objects >10−6 solar masses (roughly the mass of Mars) per main-sequence star between 0.08 and 1 Solar mass, of which there are billions in the Milky Way. ရှာဖွေခြင်းနည်းလမ်းများ ပြင်ပဂြိုဟ်များကိုရှာဖွေရာတွင် အရိပ်ကျခြင်းနည်းလမ်းနှင့် ရေဒီယိုနည်းလမ်းကိုအသုံးပြုသည်။
အရိပ်ကျခြင်းနည်းလမ်းဆိုသည်မှာ ကမ္ဘာမှကြည့်ပါက ဂြိုဟ်တစ်လုံးသည် မိခင်ကြယ်ရှေ့မှဖြတ်သန်းချိန်တွင် မိခင်ကြယ်၏အလင်းရောင်ကျဆင်းသွားလေ့ရှိသည်။
မိခင်ကြယ်၏အလင်းရောင်ကျဆင်းမှုပမာဏ၊ ကြာမြင့်ချိန်တို့ပေါ်မူတည်၍ ဂြိုဟ်၏အရွယ်အစားနှင့် မိခင်ကြယ်မှအကွာအဝေး၊ မိခင်ကြယ်ကိုတစ်ပတ်ပြည့်ဖို့လှည့်ပတ်ရန်ကြာချိန်တို့ကိုတွက်ချက်ရယူနိုင်သည်။
ရေဒီယိုနည်းလမ်းသဘောတရားမှာအောက်ပါအတိုင်းဖြစ်သည်။
ဂြိုဟ်များသည် မိခင်ကြယ်ကိုတိုက်ရိုက်လှည့်ပတ်နေခြင်းမျိုးမဟုတ်ဘဲ ဂြိုဟ်များနှင့်မိခင်ကြယ်တို့သည် ဆုံမှတ်တစ်ခု(Baricentre)ကိုဗဟိုပြု၍လှည့်ပတ်နေခြင်းဖြစ်သည်။
ဂြိုဟ်များ၏ဒြပ်ဆွဲအားကြောင့် မိခင်ကြယ်သည်လည်း ပမာဏတစ်ခုအတွင်း လှည့်လည်နေရသည်။
ယင်းသို့မိခင်ကြယ်၏ လှည့်လည်မှုပမာဏကိုရရှိပါက ယင်းကိုလှည့်ပတ်နေသည့် ဂြိုဟ်၏အရွယ်အစားနှင့်အကွာအဝေးကိုရရှိနိုင်မည်ဖြစ်ပါသည်။
မှတ်စု ကိုးကား Category:နေစကြဝဠာပြင်ပဂြိုဟ်များ။
ရေတပ် ဗျုဟာစစ်ရေယာဉ်စု တွင် အောက်ပါ စစ်ရေယာဉ်စုများ ပါဝင်သည်။
အမှတ်(၁)ဗျူဟာစစ်ရေယာဉ်စု(သန်လျင်) အမှတ်(၂)ဗျူဟာစစ်ရေယာဉ်စု(ဟိန်းဇဲ) အမှတ်(၃)ဗျူဟာစစ်ရေယာဉ်စု(စနဲမြို့-စစ်တွေ) အမှတ်(၄)ဗျူဟာစစ်ရေယာဉ်စု(ဟိုင်းကြီးကျွန်း) Category:တပ်မတော် (ရေ)။
မဟာသမ္မတဝံသကျမ်း () သို့မဟုတ် လူသိများသော အမည် ရာဇဝင်ကျော် ) သည် ၁၆ ရာစုတွင် ထွက်ပေါ်ခဲ့သော ဗုဒ္ဓဘာသာ သမိုင်းကြောင်း နှင့် မြန်မာ့သမိုင်း ရာဇဝင်ကျမ်းတစ်ခု ဖြစ်သည်။
အင်းဝခေတ် စာဆိုကျော်တစ်ပါးဖြစ်သော ရှင်မဟာသီလဝံသ ရေးသားပြုစုခဲ့ခြင်း ဖြစ်ပြီး အပိုင်း နှစ်ပိုင်း ပါဝင်သည်။
ပထမပိုင်းကို ၁၅၀၂ တွင် ရေးသားခဲ့ပြီး ဘာသာရေးဆိုင်ရာ သမိုင်းစာတမ်းဖြစ်ကာ မဟာဝံသ နှင့် ဒီပါဝံသ တို့ကို မြန်မာဘာသာဖြင့် ရေးသားထားသည်။
ပထမပိုင်းသည် ရှေးခေတ် အိန္ဒိယနှင့် ဆီလွန်တို့၏ ဘုရင်များအကြောင်းကို ဗုဒ္ဓဘာသာ ဒဏ္ဍာရီနှင့် သမိုင်းတို့အပေါ် အခြေခံရေးသားထားသည်။
Aung-Thwin 2005: 124ရာဇဝင်ကျော်၊ ၂၀၁၀၊ စာ ၁၈၃ ၁၅၂၀ ခုနှစ်တွင် ၁၄၉၆ ခုနှစ်အထိ မြန်မာဘုရင်များအကြောင်းကို နောက်ဆက်တွဲအနေဖြင့် ဖြည့်စွက်ခဲ့သည်။
ဤကျမ်းသည် ခိုင်လုံယုံကြည်ရသော ရာဇဝင်ကျမ်းတစ်စောင်အဖြစ် မရည်ရွယ်ထားသည့်အတွက် မြန်မာဘုရင်များ၏ အကြောင်းအရာမှာ ကျမ်း၏ ၇ ပုံ ၁ ပုံ ခန့်သာ ပါဝင်သည်။
အင်းဝတွင် အခြား ရာဇဝင်ကျမ်းတစ်ခု ရှိနှင့်ပြီးဖြစ်ကြောင်း ကျမ်းပြုသူက ဖော်ပြထားသည်။
လှဖေ၊ ၁၉၈၅၊ စာ ၃၆–၃၇ ကိုးကား ကျမ်းပြုစာစုစာရင်း Category:၁၅၀၂ စာအုပ်များ Category:၁၅၂၀ စာအုပ်များ Category:၁၆ ရာစု သမိုင်းစာအုပ်များ Category:မြန်မာရာဇဝင်ကျမ်းများ။
မြန်မာနိုင်ငံသုတေသနအသင်းဂျာနယ် () သည် ၁၉၁၁ ခုနှစ်မှ ၁၉၈၀ ခုနှစ်အကြားတွင် မြန်မာနိုင်ငံ သုတေသနအသင်းမှ ထုတ်ဝေသော မြန်မာနိုင်ငံဆိုင်ရာ လေ့လာမှုဘာသာရပ်များ ပါဝင်သော ပညာရပ်ဆိုင်ရာ ဂျာနယ်တစ်စောင် ဖြစ်သည်။
၁၉၁၁ ခုနှစ်တွင် စတင်ထုတ်ဝေခဲ့ပြီးနောက် ဂျာနယ်သည် မြန်မာနိုင်ငံဆိုင်ရာ လေ့လာမှုများကို အလေးပေးထားသော ပထမဆုံးသော ပညာရပ်ဆိုင်ရာ ဂျာနယ်တစ်စောင် ဖြစ်ခဲ့သည်။
၆၉ နှစ်ကျော် ကာလအတွင်း အတွဲပေါင်း ၅၉ တွဲနှင့် ဂျာနယ် ၁၃၂ စောင်ထုတ်ဝေနိုင်ခဲ့ပြီး ဆောင်းပါးပေါင်း ၁၃၀၀ ကျော် ဖော်ပြနိုင်ခဲ့သည်။
အင်္ဂလိပ်ဘာသာ နှင့် မြန်မာဘာသာ နှစ်မျိုးလုံးဖြင့် တစ်နှစ်လျှင် နှစ်ကြိမ် ရန်ကုန်တက္ကသိုလ် ပရဝုဏ်မှနေ၍ ထုတ်ဝေခဲ့သည်။
၁၉၈၀ ခုနှစ် မပိတ်သိမ်းမီအချိန်ထိ ဂျာနယ်သည် မြန်မာနိုင်ငံ၏ အရေးပါသော ပညာရပ်ဆိုင်ရာ ထုတ်ဝေမှု ဖြစ်ခဲ့သည်။
ဂျာနယ်တွင် မြန်မာ့ ယဉ်ကျေးမှုနှင့် မြန်မာ့သမိုင်းဆိုင်ရာများအား ကျယ်ကျယ်ပြန့်ပြန့် လေ့လာသုံးသပ်ထားသည်များ ပါဝင်သလို လူမျိုးခွဲဗေဒ လေ့လာမှုများ၊ မြန်မာစာပေ ၊ ရှေးရိုးစဉ်လာများ၊ ဂီတ၊ ဘာသာရေးယုံကြည်မှုများ၏ ဘာသာပြန်များနှင့် သုံးသပ်ချက်များ၊ ဒေသရင်း တိရစ္ဆာန်များ၊ ပထဝီဝင်နှင့် ရှေးဟောင်းသုတေသန အစီရင်ခံစာများ၊ မြန်မာဘာသာ၊ ပါဠိ၊ မွန်နှင့် အခြားဘာသာစကားများမှ ဘာသာပြန်ထားသော သမိုင်းဆိုင်ရာ စာတမ်းများနှင့် မှတ်ချက်များ ပါဝင်သည်။
၁၉၆၂ ခုနှစ်တွင် ဂျာနယ်သည် အစိုးရလက်အောက်ခံ ဖြစ်ခဲ့သည်။
၁၉၈၀ ခုနှစ်တွင် ဂျာနယ်နှင့် မြန်မာနိုင်ငံ သုတေသနအသင်းအား မြန်မာ့ဆိုရှယ်လစ်လမ်းစဉ်ပါတီ မှ ပိတ်သိမ်းခဲ့သည်။
ကိုးကား ကျမ်းကိုးစာစုစာရင်း ပြင်ပလင့်ခ်များ Journal of the Burma Research Society at IG Publishing ကဏ္ဍ:အင်္ဂလိပ်ဘာသာစကား ဂျာနယ်များ ကဏ္ဍ:မြန်မာနိုင်ငံ၏ သမိုင်း ကဏ္ဍ:မြန်မာနိုင်ငံတွင် ထုတ်ဝေသော ပညာရပ်ဆိုင်ရာ ဂျာနယ်များ။
Asia/Omsk သည် IANA အချိန်ဇုန် ဒေတာရင်းမြစ်၏ zone.tab ဖိုင်မှ အချိန်ဇုန်၏ အမှတ်လက္ခဏာဖြစ်သည်။
ပါဝင်သော ဒေတာများမှ အောက်ပါအတိုင်းဖြစ်သည်- Asia/Omsk ရည်ညွှန်းအမှတ်မှာ အုမ်းစ်ခ်မြို့ဖြစ်သည်။
လွှမ်းခြုံဧရိယာ ၂၀၁၆ ခုနှစ်အထိ ထိုအချိန်ဇုန်၏ လွှမ်းခြုံဧရိယာမှာ Omsk Oblast၊ Altai Kraiနှင့် Altai Republic တို့ဖြစ်သည်။
600px|http://efele.net/maps/tz/russia - data from 2009r. အခြားကြည့်ရန် ရုရှားနိုင်ငံရှိ အချိန်ဇုန်များ ကိုးကား Category:tz ဒေတာရင်းမြစ်။
Asia/Oralသည် IANA အချိန်ဇုန် ဒေတာရင်းမြစ်၏ zone.tab ဖိုင်မှ အချိန်ဇုန်၏ အမှတ်လက္ခဏာဖြစ်သည်။
ပါဝင်သော ဒေတာများမှ အောက်ပါအတိုင်းဖြစ်သည်- Asia/Oral ရည်ညွှန်းအမှတ်မှာ Oral, Kazakhstanဖြစ်သည်။
လွှမ်းခြုံဧရိယာ ထိုအချိန်ဇုန်၏ လွှမ်းခြုံဧရိယာမှာ အနောက်ကာဇက်စတန်ပြည်နယ်(West Kazakhstan Province)ဖြစ်သည်။
ပါဝင်သော ဒေတာများမှ အောက်ပါအတိုင်းဖြစ်သည်- Asia/Pontianak ရည်ညွှန်းအမှတ်မှာ Pontianak, Indonesiaဖြစ်သည်။
လွှမ်းခြုံဧရိယာ ထိုအချိန်ဇုန်၏ လွှမ်းခြုံဧရိယာမှာ ဘော်နီယိုကျွန်း အလယ်ပိုင်းနှင့် အနောက်ပိုင်းတို့ဖြစ်သည်။
အသုံးပြုခြင်း ယခုအချိန်ထိ အသုံးပြုခြင်း မရှိသေးပါ။
Asia/Jakarta ကိုရှုပါ။
ပွဲရှုသူဘွဲ့ သံချို ကဗျာကို မောင်းထောင်းဦးကျော်လှ ရေးသားခဲ့သည်။
ပွဲရှုသူဘွဲ့ သံချို စန္ဒတောင်ဂီရိန္ဒာက ကိန္နရာကိန္နရီတို့၊ သိင်္ဂနီရွှေကိုခုတ်ပါတဲ့၊ ရွှေရုပ်သွင် အကြော့ဆုံးပေမို့၊ ပြုံးစိစိယဉ်ထက်ယဉ်။
ဘီးဆင်စွယ် စံပယ်သပ်ရယ်နှင့်၊ နှစ်ပတ်သျှိုကြော့ဆံထုံးငဲ့ပြင်၊ တော့ဆုံးဟန် မူယာနှင့်၊ သိုက်မြိုက်စွာ လိုက်လာရှုပေကြ၊ မိုးသူ့နတ်သွင်။
ရှုစားရန် သည်လိုတားရက်ကယ်နှင့်၊ ပျိုထွားကညာတို့၊ မြန်မကြာပြန်ကာသွားကြလျှင်၊ လမ်းကြားမှာမှောင်ခိုလို့၊ မောင်လူပျို ရွှေရောင်တွဲ့ရယ်က၊ နတ်ဟတ္ထေဗဒုံပြန်ခလှဲ့တော့၊ မဆိုသာ အိုဟာ − အလဲ့ရယ်နှင့်၊ အပျိုမှာ ငိုကာမဲ့ရလိမ့်၊ သွားတဲ့သူတိုင်း။
မောင်းထောင်ပညာရှိများဘွဲ့ သံချို ကဗျာကို မောင်းထောင်းဦးကျော်လှ ရေးသားခဲ့သည်။
မောင်းထောင်ပညာရှိများဘွဲ့ သံချို တောင်သပြေ အောင်မြေချက်တွင်မှ၊ နေစကြာ ဥဏှကဲ့သို့ ဇမ္ဗူတဆူပေါ်တဲ့ သမ္ဘာတော် ပညာထူးပါဘိ၊ ဦးမြတ်နေသင်္ခယာနှင့်၊ သာသနာ နှစ်ခါပိုင်၍၊ ပညာကိုင် အခြေမြင့်ပါဘိ၊ အကျင့်စာမရီကဲ့သို့၊ ပါရမီစုံစွာနှင့် ပုညဝါ ဂုဏ်ဇာနည်မို့၊ လှုံရာပြီပဏ္ဏာဆက်ရ၊ နေထွက်ပိုင် ဖူးမျှော်ရသ နေကြ၊ ဦးညေယျ ဦးပညာ။
ကဗျာဉာဏ်၊ ကာရန်မွန်တဲ့၊ တွင်းသင်းဝန် ရှင်မဟာက၊ အလင်္ကာပညာချောပါဘိ၊ မောင်ဩစိန္တကျော်ဟု၊ စာဆိုတော်ရှည်ကြာမြင့်လှပေါ့၊ ဆရာပွင့် ဆရာအေးငဲ့ပြင်၊ စာရေးပလီပဇာနှင့်၊ ကလိကမာ ပညာရှိနေတဲ့၊ ကဝိကို ရွှေဖန်နှင့်၊ ဆရာစံ သည်တွင်ရုံးခဲ့မယ်၊ သဘင်ဘုရင်သုံးဟာမို့၊ ယှဉ်နှုန်းသူ မပေါ်ပေါက်တဲ့ပြင်၊ ဟိုနောက်ကမ္ဘာကျွမ်းတောင်မှ၊ သည်လူ့ဉာဏ် သည်လက်တန်းကိုဖြင့်၊ လာလမ်းခါ မမြင်ဘု၊ ရာဇာဝင်စာတင်လို့ ပြလောက်တဲ့၊ မင်းကျော်လှပါ။
မောင်းထောင်ရုပ်လုံးဖော်ဋီကာတွင် အထက်ပါအတိုင်း အချိုးနှစ်ခုသာ ပါသည်။
တတိယ နှင့် စတုတ္ထအချိုးကိုမူ မတွေ့ရပေ။
၁၃၀၁ ခုနှစ်အကြောင်း သံချို ကဗျာကို မောင်းထောင်းဦးကျော်လှ ရေးသားခဲ့သည်။
၁၃၀၁ ခုနှစ်အကြောင်း သံချို ဗေဒင်ကျမ်းကိုဖြင့်၊ တခန်းထွင်ဉာဏ်ချိန်၍၊ မြန်ကဝိန် ဆရာဦးရယ်က၊ ထူးတလည် ကူးမည်နှစ်ကိုဖြင့်၊ သက္ကရာဇ်တထောင်သာတော့၊ ကျော်သုံးရာတစ်အစွန်းကိုဖြင့်၊ ရည်ညွှန်းလို့ ဟောရလျှင်။
ကဆုန်လ၊ ပုဏ္ဏတိထီဟု၊ ခေါ်တညီကျော် ၂ ရက်တွင်ဖြင့်၊ ဆင်ကြွက်နံ စနေပူးမှာမို့၊ လေးဦးဂြိုဟ်တွေဆုံတော့၊ မိန်ဘုံမှာ စနေကျသည့်ပြင်၊ ထိုလတွင်ပြည့်ကျော်တက်၊ ကိုးရက်တွင် အခြေမနှောင်းရအောင်၊ ဂြိုဟ်စနေမိဿသို့ ပြောင်းပါလိမ့် ကောင်းဘို့မြင်။
မိန်နာဂ၊ မိဿရာသီဟု၊ သွားမညီဗျဂ္ဃစာပြုသည့်ပြင်၊ ရာဟုမှာ ခွေ၍၊ ဗုဒ္ဓဂြိုဟ်နှစ်ခါထပ်၊ ကရကဋ်မိတ်အတွင်းဆီသို့၊ အတင်းဝင်နောက်ပြန်ကြွ၍၊ ဘောမပါပဂြိုဟ်က၊ ဒွါရစုံမကာရ၊ ကြာလှစွာ နိယထုံနှင့်၊ နောက်ပြန်ပုံ ဗျဂ္ဃစာကျင့်ပြန်တော့၊ တိုးဆင့်၍သည်နှစ်တွင်၊ တိုင်းပြည်ခွင်ချောက်ချား။
ကျမ်းအထွက် ဟောချက်ပေါင်းကာထုတ်ရလျှင်၊ လောကုတ်နေ့စဉ်မှန်းပါတဲ့၊ ရဟန်းသာမဏေငဲ့ပြင်၊ မိန်းမတွေဥပါဒ်များမည်မို့၊ ရွာသားရွာသူတို့၊ မီးအတူအနေကြပ်လို့၊ ငတ်မွတ်ကာ လူသူလု၊ ဂုရုအမည်ရပါတဲ့၊ ဘေမသခင်ဂြိုဟ်က၊ အထက်ကိုသူမဆန်ုဘု၊ နောက်ပြန်ကာ အားကုန်လွှင့်ပါ၍၊ ရက်တရာဗျဂ္ဃစာကျင့်ပါတော့၊ ဉာဏ်ရင့်သူ ကမ္ဘာကိုမထိန်းနိုင်ဘု၊ တက်လူတွေပွက်ဆူမဲ့ ကိန်းဟာမို့၊ သိမ်းပိုက်တရား။
ဤကဗျာကို မောင်းထောင်းဦးကံကြီးဆီမှ ရသည်။
စာအချို့ မှားယွင်းနေသည်။
Asia/Qyzylordaသည် IANA အချိန်ဇုန် ဒေတာရင်းမြစ်၏ zone.tab ဖိုင်မှ အချိန်ဇုန်၏ အမှတ်လက္ခဏာဖြစ်သည်။
ပါဝင်သော ဒေတာများမှ အောက်ပါအတိုင်းဖြစ်သည်- Asia/Qyzylorda ရည်ညွှန်းအမှတ်မှာ Kyzylordaမြို့ဖြစ်သည်။
လွှမ်းခြုံဧရိယာ ထိုအချိန်ဇုန်၏ လွှမ်းခြုံဧရိယာမှာ Kyzylorda Provinceဖြစ်သည်။
သောနဝနှစ်အကြောင်း သံချို ကဗျာကို မောင်းထောင်းဦးကျော်လှ ရေးသားခဲ့သည်။
သောနဝနှစ်အကြောင်း သံချို သောနဝမှာဖြင့်၊ ဟောပြဘွယ် ချေယတြာနှင့်၊ ရွှေဗမာ ကြမ္မာညှိုးလေတော့၊ အမျိုးပါခိုက်ရန်များလို့ရယ်၊ ဓားလက်နက်လှံကိုကိုင်။
တရွာ တသင်း၊ ဆရာချင်း၊ စစ်ခင်းကာ နှုတ်လုံခုပါလို့၊ နရတိ အချိန်ကုန်တော့၊ သိဟ်ဘုံမှာ ရာဟုမင်းငယ်နှင့်၊ အန္တရာယ် ရန်ပယ်ရှင်းမယ်လို့၊ မှန်တကယ် ဉာဏ်ကျယ်လို့ လင်းကြပေတော့၊ ယင်းမူလ အကြောင်းဆိုင်။
ခေတ်မကောင်းလေဘု၊ အပြစ်ပေါင်းငယ်နှင့်၊ ရှစ်သောင်းကျော် ဗိုလ်သေနင်တို့၊ မြေငလျင် ပဲ့တင်သိမ့်အောင်၊ နွှဲခြိမ့်ခြိမ့်ယှဉ်ကာပြိုင်၊ ခံနိုင်က ခံစတမ်း။
မြန်တလျှောက်မှာတော့၊ အမှန်မှောက်တော့မယ်၊ ကြောက်မက်သူ တူတူပုန်းကြရော့၊ နှောက်ရှက်သူ ဆူပူတုန်းပေမဲ့၊ မုန်းနေကြသည်ကတကြိမ်၊ မတည်းငြိမ်လာမည့်ပွဲမှာလ၊ တို့တွက်ကာ၊ ကိုယ့်ဘက်မှာ မနဲပါဘု၊ ရဲထွက်ခဲ့စမ်း။
မြင်းပြည်ကျော်ဘွဲ့ သံချို ကဗျာကို မောင်းထောင်းဦးကျော်လှ ရေးသားခဲ့သည်။
မြင်းပြည်ကျော်ဘွဲ့ သံချို ရှုမဆုံးနိုင်ဘု၊ တုနှုန်းလွန်အုန်းခွံမြင်းငဲ့မှာ၊ ဂုဏ်ချင်းကွာ မယှဉ်အပ်သော်ကြောင့်၊ ချဉ်းကပ်ဖို့စံမမီ။
ကို်ယ်ခန္ဓာပြောင်ပြောင်နှင့်၊ အဝါရောင်နံ့သာမွှန်းလေသို့၊ ဦးစွန်းရှည်ဆံပင်နက်ပုံက၊ မင်ခွက်မှာစိမ်၍နှစ်သည့်နှယ်၊ လက်ဆစ်ညို လည်ဆံမဲငယ်နှင့်၊ စီးပြန်လျှင် မြီးဆံကနွှဲပါလို့၊ ပျံဝဲမလိုငှက်ခိုကော့ငယ်သို့၊ ခေါင်းမော့လည်ချီ။
ခြင်္သေ့တွင် ရှေ့ရင်ဝငယ်နှင့်၊ တင်ကကျယ် နောက်ပေါင်ကြုံ့ပါလို့၊ နေမှုန်လျှင် ရွှေယုန်တွန့်သလိုပ၊ ရွေးမုံမြို့ အောင်ဌာနီ၊ စာမရီတသင်း။
တိုင်းပြည်ကျော် ဝေလာဟကပေမို့၊ မြင်ကြသူဗိုလ်ထုအများငယ်တို့၊ ရှုစားကာ မြင်ချင်ရက်ဟာမို့၊ ရမက်ကို ဘယ်ခါပြေပ၊ နံနက်ခြေ ညနေချမ်းမှာတော့၊ ပြလမ်းရှည်မြေညီညွတရာသို့၊ သိန္ဓခေါ် ကြိမ်ဆော်လို့ လွှတ်လိုက်လျှင်၊ စိန်ခွာသံ တိမ်အဇဋာယံညွှတ်မလိုပကွယ်၊ ဦးပြွတ်ကဲ့မြင်း။
ဤကဗျာတွင် တတိယပိုဒ်သည် ကာရန်များယွင်းနေသည်။
လေးလုံးပြည့်ဂြိုဟ်အကြောင်း သံချို ကဗျာကို မောင်းထောင်းဦးကျော်လှ ရေးသားခဲ့သည်။
လေးလုံးပြည့်ဂြိုဟ်အကြောင်း သံချို တဆဲ့နှစ်ခွင်စက်မာသ၊ ပါပစနေကြယ်နှင့်၊ သွေမဖယ်ဂြိုဟ်ဂုရုငယ်တို့၊ ဓနုရာသီနန်းမှာလ၊ ပြည့်စန်းပေါ် လဂ်မှာစီးပါလို့၊ ကြီးဒုက္ခတွေ့မယ့်ပုံ။
နောက်လာရန် သောကြာပူးရယ်နှင့်၊ တဦးဂြိုဟ်အင်္ဂါတို့၊ ခိုဝင်ကာ ဟိုမှာတွေ့ရှာကြ၊ ခိုးသားခိုးသူတို့၊ ကျင့်မဖြူအမူပျက်၊ ကိန်းပြချက်နိမိတ်ဆုံ၊ တိတ်လာပုံထွေဆန်း။
မြတ်ကျမ်းဂန်ညီမညီတော့၊ လူ့လောကီတွင်ဝစနံမို့၊ နသစ္စံဖြစ်တန်ကောင်းပါငဲ့၊ ကျမ်ဟောင်းဘာဂီအဆိုက၊ ခါမပိုပြာသိုနှင်းခဲ့လျှင်၊ ဂြိုဟ်ချင်းဂြိုဟ်ယှဉ်ပြိုင်လို့၊ လေးလုံးဆိုင် ဂြိုဟ်ဂုရုငယ်တို့၊ ဓနုရာသီနန်းမှာလ၊ ပြည့်စန်းတွင်ပေါ်မှာကြိမ်လို့၊ ပြက္ခဒိန်အမြင်နှင့် ညှိလိုက်တော့၊ သတ္တဝါတွေမှာ၊ ကပ်မသမာနှင့် ငြိပါလိမ့်၊ လောကိအညွှန်း။
ဇွဲသန်လျှင်နိဗ္ဗာန်မြန်း ကဗျာကို မောင်းထောင်းဦးကျော်လှ ရေးသားခဲ့သည်။
အကြောင်းအရာ စံကျောင်းဆရာတော်တို့က ရုပ်သေးမခံအပ်ဟု ဟောသည်ကို ပြန်လည်ချေပကာ ရေးဖွဲ့ထားသည်။
ဇွဲသန်လျှင်နိဗ္ဗာန်မြန်း ဒုစရိုက်ကယ်နှင့်၊ သုစရိုက်နှစ်ထွေရှုပ်လို့မို့၊ လောကုတ်ကိုမမှီ၍၊ လောကီမှာ ရွှင်ပျော်ပါးကြတယ်၊ များနိုင်သမျှသတ္တဝါ။
ဤသဗ္ဗကာရံမှာ၊ ဝါဏိဇ္ဇံမရှုပ်ထွေးရအောင်၊ ရုပ်သေးမခံကောင်းသည်ဟု၊ စံကျောင်းတော်ဆရာများက၊ တရားသွန်သင်လို့ ဟောခဲ့တယ်၊ သဘောဉာဏ် အယူလွဲကာဖြင့်၊ ငရဲရွာအပါယ်သို့ထိသတဲ့၊ ကျမ်းဘိဓမ္မာ။
ပဉ္စသီကာရာနှင့်၊ ဝါစကာ အမှန်လိုက်လို့မို့၊ ပွဲတော်ျလာပျိုအိုတို့၊ ငါတို့ကိုယ်ဟာ ထိုအရုပ်ကဲ့သို့၊ အပုပ်နော် ငါ့ကိုယ်ထဲမှာလ၊ ဆင်းရဲခေါ် ဒုက္ခတုံးပါကလား၊ အသုံးနော် ဘာမကျချေဘု၊ အနိစ္စကာယံနှင့်၊ အနတ္တံ မြတ်ကမ္မဋ္ဌာန်းကိုလ၊ ဇွဲသန်လျှင်နိဗ္ဗာန်သို့ မြန်းရပါလိမ့်၊ လက်တန်းဉာဏ် ဆရာလှရယ်က၊ ဋ္ဌကထာညဝါကျသူမို့၊ ယမိုက်ဆောင် ဆိုက်အောင်ပြခဲ့မယ်၊ ပွဲမျှပဋ္ဌာန်း။
အလိုကျူ နှင့် ကန့်ဘလူ ကဗျာကို မောင်းထောင်းဦးကျော်လှ ရေးသားခဲ့သည်။
အလိုကျူ နှင့် ကန့်ဘလူ အသမ္ဘိန်စံအိမ်နန်းတွင်မှ၊ ခယမ်းကာ ထောင်တည်မှီးခဲ့သည့်၊ ပြည်ကြီးစံ ထံခွင်မှောက်မှာလ၊ ပန်လျှောက်ကာ ဆင်ခြေယှက်ပါလို့၊ သူ့ထက်ငါဂုဏ်ရည်စမ်းကြရ၊ ရွှေမန်းမှာ မေတ္တာစူးနှင့်သည့်၊ ချောင်းဦးကအလိုကျူ။
ပိုင်သာသနာ နတ်ရွာကြွရှာတဲ့၊ ဦးညေယျဆရာတော်၏၊ တူပေါက်ဖော် မောင်ကျော်လှမှာဖြင့်၊ ဂါမရွှေထောင်ကျေးရယ်က၊ ပညာရည် တာရှည်သွေးနိုင်တဲ့၊ မွှေးကန့်ဘလူ။
မတူတန်လူဉာဏ်ကျယ်က၊ အဓိပ္ပာယ်ပုံရှာလို့၊ ရဋ္ဌသာလီလဝံတို့လို၊ ပမာညွှန်ခမျာတွေးနိုင်ငဲ့၊ စာရေးပုံစဉ်အရိုးရယ်က၊ လေးချိုးဆိုယူမစေ့ပြီဘု၊ သူမေ့ကာသုံးပိုဒ်ထဲဟာမို့၊ ပွဲမကျတိတ်ဆိတ်မူ၊ စိတ်ပူလို့မအေး။
သမ္ပဇဉ်ဉာဏ်ယှဉ်ရှိသည့်ပြင်၊ သတိမှာညာလက်ရုံးကဲ့သို့၊ နှလုံးရည်ပုံသေဆောင်ခဲ့သည့်၊ ရွာရွှေတောင် ဆရာလှငဲ့မှာ၊ ဇီဝကဆေးဆရာကဲ့သို့၊ ဘေးဘယာဥပါဒ်ငြိမ်းကြအောင်၊ ခပ်သိမ်းလှကလျာတို့၊ ဆေးစာကို ရေးကာကူးပါကြ၊ ချောင်းဦးရွာသူဉာဏ်ကျယ်ငဲ့၊ မီးယပ်သယ် ဓာတ်ကွယ်လို့ငုပ်သူတို့၊ တော်ရာမှာ ဖျော်ကာသုတ်ပါရ၊ လူမယဉ် ကျူပင်ငုတ်ကယ်မှာ၊ ဆီးချုပ်တဲ့ဆေး။
Asia/Sakhalin သည် IANA အချိန်ဇုန် ဒေတာရင်းမြစ်၏ zone.tab ဖိုင်မှ အချိန်ဇုန်၏ အမှတ်လက္ခဏာဖြစ်သည်။
ပါဝင်သော ဒေတာများမှ အောက်ပါအတိုင်းဖြစ်သည်- Asia/Sakhalin ရည်ညွှန်းအမှတ်မှာ တောင်ဆာခါလင်မြို့(Yuzhno-Sakhalinsk)ဖြစ်သည်။
လွှမ်းခြုံဧရိယာ ၂၀၁၆ ခုနှစ်အထိ ထိုအချိန်ဇုန်၏ လွှမ်းခြုံဧရိယာမှာ ဆာခါလင်ကျွန်း (Sakhalin Island) ဖြစ်သည်။
600px|http://efele.net/maps/tz/russia - data from 2009r. Asia/Sakhalin သည် မြေပုံ၏ ညာဘက်တွင်ရှိသော ခရမ်းရောင်ခြယ်ထားသော ကြီးမားသော ကျွန်းဖြစ်သည်။
Asia/Shanghai သည် IANA အချိန်ဇုန် ဒေတာရင်းမြစ်၏ zone.tab ဖိုင်မှ အချိန်ဇုန်၏ အမှတ်လက္ခဏာဖြစ်သည်။
ပါဝင်သော ဒေတာများမှ အောက်ပါအတိုင်းဖြစ်သည်- Asia/Shanghai ရည်ညွှန်းအမှတ်မှာ ရှန်ဟိုင်းမြို့ဖြစ်သည်။
လွှမ်းခြုံဧရိယာ ထိုအချိန်ဇုန်၏ လွှမ်းခြုံဧရိယာမှာ တရုတ်နိုင်ငံ၏ ယခင်အသုံးပြုခဲ့သော Chungyuan Time Zone ဖြစ်ပြီး မြေပုံ၏ အလယ်တွင်တည်ရှိကာ UTC offset မှာ UTC+08:00 ဖြစ်သည်။
Asia/Tashkent သည် IANA အချိန်ဇုန် ဒေတာရင်းမြစ်၏ zone.tab ဖိုင်မှ အချိန်ဇုန်၏ အမှတ်လက္ခဏာဖြစ်သည်။
ပါဝင်သော ဒေတာများမှ အောက်ပါအတိုင်းဖြစ်သည်- Asia/Tashkent ရည်ညွှန်းအမှတ်မှာ တရှကင့်မြို့(Tashkent) ဖြစ်သည်။
လွှမ်းခြုံဧရိယာ ထိုအချိန်ဇုန်၏ လွှမ်းခြုံဧရိယာမှာ ဥဇဘက်ကစ္စတန်နိုင်ငံ ဖြစ်သည်။
Asia/Tehran သည် IANA အချိန်ဇုန် ဒေတာရင်းမြစ်၏ zone.tab ဖိုင်မှ အချိန်ဇုန်၏ အမှတ်လက္ခဏာဖြစ်သည်။
ပါဝင်သော ဒေတာများမှ အောက်ပါအတိုင်းဖြစ်သည်- Asia/Tehran ရည်ညွှန်းအမှတ်မှာ တီဟီရန်မြို့ ဖြစ်သည်။
လွှမ်းခြုံဧရိယာ ထိုအချိန်ဇုန်၏ လွှမ်းခြုံဧရိယာမှာ အီရန်နိုင်ငံ ဖြစ်သည်။
ရည်ညွှန်းအမှတ်မှာ Thimphuမြို့ ဖြစ်သည်။
လွှမ်းခြုံဧရိယာ ထိုအချိန်ဇုန်၏ လွှမ်းခြုံဧရိယာမှာ ဘူတန်နိုင်ငံ ဖြစ်သည်။
Asia/Ulan_Ude သည် IANA အချိန်ဇုန် ဒေတာရင်းမြစ်၏ zone.tab ဖိုင်မှ အချိန်ဇုန်၏ အမှတ်လက္ခဏာဖြစ်သည်။
ပါဝင်သော ဒေတာများမှ အောက်ပါအတိုင်းဖြစ်သည်- ရည်ညွှန်းအမှတ်မှာ အူလန်အူဒေးမြို့(Ulan-Ude) ဖြစ်သည်။
2011e တွင် ထည့်သွင်းခဲ့ခြင်းဖြစ်သည်။
ပြင်ဆင်ထုတ်ဝေသော 2011i တွင်ပါဝင်ခြင်းမရှိခဲ့ပေ။
ကျန်သောဧရိယာများမှာ Asia/Irkutsk ထဲတွင်ရှိသည်။
လွှမ်းခြုံဧရိယာ ထိုအချိန်ဇုန်၏ လွှမ်းခြုံဧရိယာမှာ ဘူရာ့ကျိရာ(Republic of Buryatia) ဖြစ်သည်။
Asia/Urumqi သည် IANA အချိန်ဇုန် ဒေတာရင်းမြစ်၏ zone.tab ဖိုင်မှ အချိန်ဇုန်၏ အမှတ်လက္ခဏာဖြစ်သည်။
ပါဝင်သော ဒေတာများမှ အောက်ပါအတိုင်းဖြစ်သည်- Asia/Urumqi ရည်ညွှန်းအမှတ်မှာ Ürümqiဖြစ်သည်။